Un cuplu a fost arestat după ce a evadat din carantină.
Poliția olandeză spune că a reținut un cuplu care a evadat dintr-un hotel fiind în carantină. Arestările au fost făcute în avionul de pe aeroportul Schiphol din Amsterdam, chiar înainte ca acesta să plece duminică spre Spania.
Bărbatul spaniol și femeia portugheză au fost ulterior predați serviciului de sănătate al țării, potrivit presei locale.Aceasta survine după ce 13 persoane care au sosit la Amsterdam cu două zboruri din Africa de Sud săptămâna trecută au fost testate pozitiv pentru noua variantă de coronavirus, scrie BBC.Acestea se numără printre cei 61 de pasageri care au fost testați pozitiv pentru Covid.Nu se știe dacă cuplul reținut se afla printre acești pasageri.Presa locală relatează că aceștia au reușit să fugă dintr-un hotel de carantină din regiunea Kennemerland din nord-vestul țării, unde călătorii din Africa de Sud se află în prezent în autoizolare.Evadații ar putea fi urmăriți penal pentru încălcarea normelor olandeze de carantină, potrivit ziarului De Telegraaf.